OpenLLM-France/wikimedia huggingface dataset:
# Llista de personatges del Senyor dels Anells

La Llista de personatges del Senyor dels Anells és la relació dels personatges que apareixen a El Senyor dels Anells.

## Màblung

Màblung (Mablung en la transcripció original anglesa) és un personatge literari creat per John Ronald Reuel Tolkien en la seva obra El Senyor dels Anells. Màblung és un soldat de Góndor, de la raça Dúnedain i muntaner de Ithilien. Descendia de gent que habitava antany a Ithilien, abans de la invasió. Entre aquests homes el senescal Denethor II escollia els seus avançats, que creuaven secretament l'Anduin per hostilitzar als orcs i altres enemics que rondaven entre els Ephel Dúath i el riu. Va ser un dels custodis, juntament amb Damrod, de Frodo i Sam en els prats de Ithilien mentre Faramir es batia amb els haradrim. Va explicar a Frodo i Sam els últims esdeveniments de la guerra contra Sauron. És també un dels que apunta amb un arc a Gollum mentre aquest atrapava peixos en la llacuna prohibida de Henneth Annûn. A més va comandar una tropa d'homes de Góndor i rohírrim que va derrotar els orcs, quan l'exèrcit aliat es dirigia a Morannon, en el mateix prat on dies enrere Faramir ho va fer amb els Haradrim.
# Partit per l'Alliberament de Martinica

Partit per l'Alliberament de Martinica (PALIMA) és un partit polític de Martinica, d'ideologia independentista. Fou fundat el 10 d'octubre de 1999 per Francis Carole, regidor de Fort-de-France (1995-2001), conseller general del Cantó de Fort-de-France-7 de 2001 a 2008 i assessor de la comissió permanent del Consell General de Martinica, a partir d'una escissió del Consell Nacional dels Comitès Populars (CNCP).

## Resultats electorals

A les eleccions municipals de 2001 Francis Carole fou candidat de Palima a Fort-de-France i va obtenir a la primera volta 1.686 vots (5,21%).
A les eleccions parlamentàries de 2002 Francis Carole fou candidat de Palima pel 3r districte i va obtenir a la primera volta 1.134 vots (7,1%).
A les eleccions parlamentàries de 2007 Francis Carole fou candidat de Palima pel 3r districte però a la primera ronda només va aconseguir 661 vots (3,18%).
A les eleccions cantonals de març de 2008, Francis Carole fou derrotat al seu feu del Cantó de Fort-de-France-7 per Christian Edmond-Mariette, del Partit Progressista Martiniquès (PPM). Nogensmenys, aconseguí un electe al Consell General de Martinica, Noè Malouda, pel Cantó de Fort-de-France-4. El 2009 va fer una crida a votar per l'article 74 de la Constitució francesa.

## Enllaços externs

* Web oficial del PALIMA
# Jean-Hilaire Aubame

Jean-Hilaire Aubame (Libreville, 10 de novembre de 1912 - Libreville, 16 d'agost de 1989) va ser un polític gabonès actiu tant en el període colonial com en el de la independència. El periodista francès Pierre Péan va dir que la formació d'Aubame "com a catòlic practicant i funcionari de duanes va contribuir a convertir-ho en un home integrat, en el qual el poder polític no era una fi en si mateix".

## Referències

* ↑ Reed, Michael C. «Gabon: A Neo-Colonial Enclave of Enduring French Interest». The Journal of Modern African Studies, 25, 2, 1987, pàg. 294. ISSN: 0022-278X.
# Lars Norén

Lars Norén (Estocolm, 9 de maig de 1944 - Estocolm, 26 de gener de 2021) fou un poeta, director, dramaturg i autor suec. Va escriure la seva primera obra a l'edat de 19 anys i ha estat considerat des de fa molt de temps com el successor de Strindberg, Txékhov i Ibsen. Després d'haver succeït a Ingmar Bergman a la direcció del Teatre Nacional suec, Norén fou des de 1999 director artístic del «Riks Drama» al Riksteatern, el Teatre Nacional Itinerant suec.
El 2007 publicà i posà en escena una obra de teatre titulada A la memòria d'Anna Politkvoskaïa, en referència la coneguda periodista russa assassinada l'octubre de 2006.
Es va morir el 2021, víctima de la COVID-19.

## Traduccions al català

* Dimonis. Traducció d'Amanda Monjonell. Estrenada a la Sala Beckett, el 17 de desembre de 2006. Intèrprets: Àurea Márquez, Jordi Collet, Daniela Corbo i Xavier Ripoll. Escenografia de Max Glaenzel i Estel Cristià. Il·luminació de Maria Domènech. So d'Àlex Polls. Imatge de Lluís Baulida i Marc Lucchetti. Treball de cos: Carles Salas. Direcció de Lurdes Barba.
* El coratge a matar. Traducció de Joan Casas i Fuster i Carolina Moreno. 2016, Arola edicions

## Referències

* ↑ «The playwright Lars Norén is dead» (en anglès). Tellerreport, 26-01-2020. [Consulta: 26 gener 2021].
* ↑ Fernstedt, Nora «Lars Norén är död» (en suec). Aftonbladet, 26-01-2021 [Consulta: 26 gener 2021].
# Gausson

Gausson (en bretó Gwalc'hion, gal·ló Gauczon) és un municipi francès, situat a la regió de Bretanya, al departament de Costes del Nord. L'any 1999 tenia 580 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 705 | 806 | 691 | 662 | 603 | 580 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Guy Le Helloco | |
# Michelle Fairley

Michelle Fairley (Coleraine, Irlanda del Nord, 17 de gener de 1964) és una actriu de cinema, televisió i teatre nord-irlandesa.

## Biografia

És filla de Theresa i Brian Fairley, publicistes tots dos. Va viure de petita a Ballycastle. Va aparèixer en molts programes de televisió d'Irlanda del Nord, com The Bill i Holby City Heartbeat. Una de les seves primeres aparicions fou interpretant l'assassina Cathy Michaels en la sèrie d'ITV1 Inspector Morse.
Va interpretar també la senyora Granger en la primera part de Harry Potter i les relíquies de la Mort - Part 1, paper que a Harry Potter i la cambra secreta va interpretar Heather Bleasdale.
El 19 de març del 2010 va anunciar que reemplaçava Jennifer Ehle al paper de Catelyn Stark a la sèrie d'HBO Game of Thrones.

## Filmografia

| Any | Pel·lícula | Personatge |
| 1988 | Hidden City | Cleaner |
| 1990 | Hidden Agenda | Teresa Doyle |
| 1998 | La filla d'un soldat no plora mai (A Soldier's Daughter Never Cries) | Miss O'Shaunessy |
| 1998 | Hideous Kinky | Patricia |
| 2000 | The Second Death | Aisling |
| 2001 | The Others | Mrs Marlish |
| 2001 | Byw yn dy Groen (Living in your Skin) | Gina |
| 2002 | Shearing | Yvonne |
| 2009 | Best: His Mother's Son | Ann Best |
| 2009 | Misfits (sèrie) | Louise Young |
| 2010 | Anton Chekhov's The Duel | Marya |
| 2010 | Chatroom | Rosie |
| 2010 | Harry Potter i les relíquies de la Mort - Part 1 | Mrs. Granger |
| 2011-2013 | Game of Thrones | Catelyn Stark |
# Parròquia de Koknese

La Parròquia de Koknese (en letó: Kokneses pagasts) és una unitat administrativa del municipi de Koknese, al sud de Letònia. Abans de la reforma territorial administrativa de l'any 2009 pertanyia al raion d'Aizkraukle.

## Pobles, viles i assentaments

* Atradze
* Auliciems
* Bilstiņi
* Birznieki
* Bormaņi
* Kalnakrogs
* Kaplava
* Koknese
* Lipši
* Ratnicēni
* Reiņi
* Spriņģi
* Upeslīči
* Urgas
* Ūsiņi
* Viskāļi

## Hidrografia
### Rius

* Bebrupe
* Daugava
* Galdupe
* Lantupīte
* Paskule
* Pelve
* Pērse
* Recija

### Llacs

* Llac Lobes

## Vegeu també

* Organització territorial de Letònia
* Localitats de Letònia
# Rani (cràter)

Rani és un cràter d'impacte en el planeta Venus de 10,7 km de diàmetre. Porta el nom d'un antropònim hindi, i el seu nom va ser aprovat per la Unió Astronòmica Internacional el 1985.

## Referències

* ↑ «Rani». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Jean-Jacques-Achille Bertrand

Jean-Jacques-Achille Bertrand (Tesan, Llenguadoc, 4 de juliol de 1884 - Carcassona, Llenguadoc, 14 de desembre de 1960) va ser un historiador occità, especialitzat en temes de cultura catalana.

## Biografia

Fill d'Auguste Bertrand, carter, i de Maria Élie Jenny Dasque, va rebre formació i va llicenciar en Arts a Montpeller el 1903 i, posteriorment, es doctorà en literatura a la Sorbona el 1914. Va exercir com a professor d'alemany a l'escola secundària de Carcassona entre 1909 i 1918, i a l'escola secundària de Toulouse entre els anys 1918 i 1922. El 1922 fou nomenat director de l'Institut Francès de Barcelona, el qual va intentar transformar en un centre difusor de la cultura francesa i també en cercle d'estudi de les relacions culturals entre França i Catalunya.
El 10 de maig de 1919 es va casar a Carcassona amb Marie Rives, amb qui tingué dos fills.

## Publicacions

* Cervantes et le romantisme allemand (1914)
* Antoni Rubió i Lluch (1928)
* Barcelone, cité d'art et de sciences (1932)
* Sur les vieilles routes d'Espagne (1932)
* La littérature catalane contemporaine (1933)
* Un grand comparatiste: Puig i Cadafalch (1951)
* L. Tieck et le théâtre espagnol

## Referències

* 1 2 3 «Jean-Jacques-Achille Bertrand». Gran Enciclopèdia Catalana. Barcelona: Grup Enciclopèdia Catalana.
* 1 2 3 Condette, Jean-François. «9. Bertrand Jean-Jacques (dit Achille)». A: Les lettrés de la République: les enseignants de la Faculté des Lettres de Douai puis Lille sous la Troisième République (1870-1940): dictionnaire biographique. Villeneuve d'Ascq: CeGes, Centre de Gestion de l'Éd. Scientifique, Univ. Charles de Gaulle - Lille 3, 2006, p. 148. ISBN 9782905637529 [Consulta: 26 febrer 2018].
* ↑ Condette, Jean-François. «Cap. 37: BERTRAND Jean-Jacques [dit Achille] [note biographique]». A: Les recteurs d'academie en France de 1808 à 1940. Lyon: Service d'Histoire de l'Éducation, Institut National de Recherche Pédagogique, 2006, p. 71-72. ISBN 2-7342-1046-0 [Consulta: 26 febrer 2018].
# Geografia de l'art

La geografia de l'art és una disciplina acadèmica relacionada amb la historiografia, la historiografia de l'art i la geografia que estudia els fenòmens de l'art (concretament l'estil practicat i la seua difusió) considerant els factors geogràfics com són l'ambient i les forces neurològiques. Alguns investigadors d'aquesta disciplina han intentat induir lleis de causalitat, cosa pròpia del determinisme històric que és considerat ja sobradament refutat.
Va aparèixer a l'Alemanya de principis del segle xx.
Un dels mètodes de la disciplina amb vigència és la classificació geogràfica de l'art. Aquest mètode presenta problemes al definir el lloc al qual es vol classificar l'obra d'art.

## Referències

* ↑ Kaufmann, T. «Periodization and its discontents». Journal of Art Historiography, 2, 2, 2010, pàg. 4.
* ↑ Cosgrove, Denis «Cultural cartography: maps and mapping in cultural geography». Annales de géographie, 660-661, 2, 2008, pàg. 172. DOI: 10.3917/ag.660.0159.
* ↑ Iglesia, 2007, p. 330.
* ↑ Iglesia, 2007, p. 330-331.

## Bibliografia

* Iglesia, Martin de la «Geographical Classification in Comics». International Journal of Comic Art, 9, 2, 2007, pàg. 330-339.
# Monolene megalepis

Monolene megalepis és un peix teleosti de la família dels bòtids i de l'ordre dels pleuronectiformes.

## Distribució geogràfica

Es troba a les costes de l'Atlàntic Occidental.

## Referències

* ↑ The Taxonomicon (anglès)
* ↑ FishBase (anglès)
# Paul Reiser

Paul Reiser (Nova York, 30 de març de 1957) és un comediant, actor, escriptor i guionista estatunidenc.

## Referències

* ↑ Lyman, Rick «In stuyvesant town with: Paul Reiser Be It Ever So Urban, It's Green». The New York Times, 05-09-1997.
# Otomys cheesmani

Otomys cheesmani és una espècie de mamífer rosegador de la família dels múrids. És endèmic d'Etiòpia. Es tracta del representant més gros del complex d'espècies Otomys typus. Té el pelatge dorsal de color marró clar amb tonalitats vermelles, mentre que el pelatge ventral és de color gris groguenc pàl·lid. El seu hàbitat natural són els aiguamolls i els matollars d'acàcies, on es troba a altituds d'entre 2.100 i 2.500 msnm. El seu nom específic, cheesmani, fou escollit en honor de Robert Ernest Cheesman.

## Referències

* ↑ Taylor, P. J.; Lavréntxenko, L. A.; Carleton, M. D.; Verheyen, E.; Bennett, N. C.; Oosthuizen, C. J.; Maree, S. 2011. «Specific limits and emerging diversity patterns in East African populations of laminate-toothed rats, genus Otomys (Muridae: Murinae: Otomyini): Revision of the Otomys typus complex». Zootaxa, 3.024: 1-66
# Rania (ciutat)

Rania és una ciutat i consell municipal del districte de Sirsa a Haryana amb una població de 20.958 al cens de 2001 (1881: 4.626), situada a 29° 28′ N, 74° 54′ E﻿ / ﻿29.467°N,74.900°E﻿ / 29.467; 74.900 a la riba dreta del riu Ghaggar, a uns 20 km a l'oest de Sirsa.
Fou capital dels nawabs bhalti de Rania fins a l'annexió el 1858. Fou declarada municipalitat vers 1880.

## Referències

Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Jien

Jien (慈円, Kyoto, Japó, 17 de maig de 1155 – província d'Omi (actual prefectura de Shiga), 28 d'octubre de 1225) fou un poeta, historiador i monjo budista japonès.
Nasqué dins del clan Fujiwara, una família d'aristòcrates. Es va unir a la secta Tendai del budisme a primerenca edat, prenent el nom budista de Dokaie i posteriorment a Jien.
Començà a estudiar i escriure la història del Japó, el qual propòsit era “il·luminar a les persones que trobaven dificultats a l'entendre les vicissituds de la vida”. La seua obra principal completada en la dècada de 1220, titulat com Gukanshō (Notes budistes d'un ximple). En aquesta obra intenta analitzar els fets de la història japonesa.
Aquesta obra posseïa un mappō, és a dir, una visió pessimista de la seua època, el període feudal de l'era Heian i reclamava que era un període de decadència religiosa i veia la desintegració de la civilització. Jien objectava que els canvis en l'estructura feudal eren necessaris i defensava el poder del shogun.

## Referències

* Encyclopædia Britannica 2005 Ultimate Reference Suite DVD: "Jien"
# Le Hinglé

Le Hinglé (en bretó An Hengleuz) és un municipi francès, situat a la regió de Bretanya, al departament de Costes del Nord. L'any 1999 tenia 680 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 465 | 562 | 620 | 656 | 732 | 680 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Gérard Berhault | |
# Gais

Gais (italià Gais) és un municipi italià, dins de la província autònoma de Tirol del Sud. És un dels municipis del vall de Pustertal. L'any 2007 tenia 3.094 habitants. Limita amb els municipis de Bruneck, Sand in Taufers, Pfalzen, Percha, i Mühlwald.

## Situació lingüística

| Pertinença lingüística (cens 2001) | 96,68% alemany |
| Pertinença lingüística (cens 2001) | 3,09% italià |
| Pertinença lingüística (cens 2001) | 0,22% ladí |

## Administració

Llista d'alcaldes :
| Període | Identitat | Partit |
| 2004- | Romana Stifter Ausserhofer | SVP |
# Monolene maculipinna

Monolene maculipinna és un peix teleosti de la família dels bòtids i de l'ordre dels pleuronectiformes.

## Morfologia

Pot arribar als 18 cm de llargària total.

## Distribució geogràfica

Es troba a les costes centrals del Pacífic Oriental (des de Costa Rica a Perú). També es troba a Nicaragua.

## Referències

* ↑ The Taxonomicon (anglès)
* 1 2 FishBase (anglès)
# Locros

Locros és el nom dels següents personatges:
* Locros (fill de Zeus), fill de Zeus i de Mera que ajudà Amfíon i Zetos en la construcció de les muralles de Tebes.
* Locros (fill de Fiscos), rei dels lèlegs, fill de Fiscos (o d'Amficcíon, segons altres genealogies).
# Otomys cuanzensis

Otomys cuanzensis és una espècie de mamífer rosegador de la família dels múrids. És endèmic del centre-oest d'Angola, on viu a altituds d'entre 1.000 i 2.500 msnm. Els seus hàbitats naturals són els herbassars i aiguamolls montans. És una espècie en risc mínim, és a dir, no sembla que hi hagi cap amenaça significativa per a la seva supervivència. El seu nom específic, cuanzensis, significa 'del Cuanza' en llatí.

## Referències

* ↑ Taylor, P. J. Otomys cuanzensis. UICN 2016. Llista Vermella d'espècies amenaçades de la UICN, edició 2016, consultada el 21 juny 2017.
# Resolució 1307 del Consell de Seguretat de les Nacions Unides

La Resolució 1307 del Consell de Seguretat de les Nacions Unides fou adoptada per unanimitat el 13 de juliol de 2000. Després de recordar anteriors resolucions sobre Croàcia incloses les resolucions 779 (1992), 981 (1995), 1147 (1997), 1183 (1998), 1222 (1999), 1252 (1999) i 1285 (2000), el Consell va autoritzar la Missió d'Observadors de les Nacions Unides a Prevlaka (UNMOP) a continuar supervisant la desmilitarització a la zona de la península de Prevlaka fins al 15 de gener de 2001.
El Consell de Seguretat va acollir amb beneplàcit la situació generalment tranquil·la i estable de la península de Prevlaka, però continuava preocupat per les violacions del règim de desmilitarització i les limitacions de la llibertat de moviment dels observadors de les Nacions Unides. Va donar la benvinguda a l'obertura dels punts de cruïlla entre Croàcia i Montenegro facilitant el trànsit civil i comercial sense incidents de seguretat que representaven una mesura significativa de creació de confiança entre els dos països. Encara hi havia preocupació per la manca de progrés cap a la solució del problema peninsular de Prevlaka i un programa de desminatge.
Es va instar tant a Croàcia com a la República Federal de Iugoslàvia (Sèrbia i Montenegro) a que apliquessin plenament un acord sobre la normalització de les seves relacions, cessar les violacions del règim de desmilitarització, reduir la tensió i garantir la lliure circulació als observadors de les Nacions Unides. El Consell continuava preocupat per la manca de progrés en l'aplicació de mesures de foment de la confiança. Es va demanar al secretari general Kofi Annan que informés abans del 15 d'octubre de 2000 sobre les recomanacions per a les mesures de foment de la confiança entre les dues parts. Es va instar a les parts a informar sobre el progrés de les seves negociacions bilaterals almenys dues vegades al mes.
Finalment, es va demanar que la Força d'Estabilització, autoritzada a la Resolució 1088 (1996) i prorrogada per la Resolució 1247 (1999) cooperés amb la UNMOP.

## Referències

* ↑ «Security Council extends UNMOP mandate until 15 January 2001». United Nations, 13-07-2000.

## Vegeu també

* Llista de resolucions del Consell de Seguretat de les Nacions Unides 1301 a la 1400 (2000 - 2002)

## Enllaços externs

* PDF Text de la Resolució a UN.org
# J.B. Adams

J.B. Adams (Oklahoma City, Oklahoma, 29 de setembre de 1954) és un actor, director i cantant estatunidenc. Ha treballat al cinema, televisió i sobretot musicals. Va anar a la Universitat d'Oklahoma City, on va estudiar veu, piano, òpera, i teatre musical, després es va convertir en un actor de Broadway a Nova York. És potser més conegut pels seus papers en la producció Broadway de La Bella i la Bèstia i Annie (musical del 1997). Uns altres crèdits de Broadway inclouen Parade, Chitty Chitty Bang Bang, i a Me and My Girl. Va interpretar el paper de Morris Farnsworth a la pel·lícula Lluny del cel i ha fet papers de protagonista a Law & Order: Special Victims Unit.

## Filmografia
### Cine

* I Married a Strange Person! (1997) (veu) com Keri's Dad
* Lluny del cel (2002) com Farnsworth
* BearCity 3 (2016) com a Charles

### Televisió

* Coward of the County (1981)
* Law & Order: Special Victims Unit (2006) com Dr. Richard White
* The Michael J. Fox Show (2013) com a Chris
* Friends from College (2019) com a pare de Charlie
* Max Riddle (2020) com a B.J

## Broadway

* Annie (1997)
* Beauty and the Beast com Maurice.
* Parade (1999) com Floyd MacDaniel.
* Chitty Chitty Bang Bang (2005) com Chicken Farmer, i inventor.

## Enllaços externs

* J.B. Fansite Oficial Adams Arxivat 2010-05-03 a Wayback Machine. (anglès)
* Perfil J.B. Adams Broadway (anglès)
# Leptospermeae

Leptospermeae és una tribu que pertany a la família de les mirtàcies. Té els següents gèneres:

## Gèneres

* Agonis DC.) Sweet
* Angasomyrtus Trudgen i Keighery
* Asteromyrtus Schauer
* Homalospermum Schauer
* Kunzea Rchb.
* Leptospermum J.R.Forst. i G.Forst.
* Neofabricia Joy Thomps.
* Pericalymma (Endl.) Endl.

## Referències

* USDA, ARS, National Genetic Resources Program. Germplasm Resources Information Network - (GRIN) [Online Database]. National Germplasm Resources Laboratory, Beltsville, Maryland. «Enllaç». (30 de setembre de 2009)
# Gaiserwald

Gaiserwald és un municipi del cantó de Sankt Gallen (Suïssa), situat al districte de Sankt Gallen.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Lo Feixà (Basturs)

Lo Feixà és un feixà del terme municipal d'Isona i Conca Dellà, a l'antic terme d'Orcau, al Pallars Jussà.
El lloc és a l'est-sud-est del poble de Basturs, en el vessant meridional de la Serra. És a la dreta del riu d'Abella i al nord dels Estanys de Basturs. La Granja del Quiquet i la de Colom són a ponent de lo Feixà.

## Enllaços externs

* Institut Cartogràfic de Catalunya
# Otomys laminatus

Otomys laminatus és una espècie de mamífer rosegador de la família dels múrids. És endèmic de Sud-àfrica, on viu a altituds d'entre 0 i 2.000 msnm. Els seus hàbitats naturals són les zones humides, incloent-hi els aiguamolls i els herbassars i matollars humits. És una espècie en risc mínim, és a dir, no sembla que hi hagi cap amenaça significativa per a la seva supervivència.

## Referències

* ↑ Taylor, P. J.; Monadjem, A. Otomys laminatus. UICN 2008. Llista Vermella d'espècies amenaçades de la UICN, edició 2008, consultada el 25 juny 2017.
# Resolució 1309 del Consell de Seguretat de les Nacions Unides

La Resolució 1309 del Consell de Seguretat de les Nacions Unides, adoptada per unanimitat el 25 de juliol de 2000 després de reafirmar totes les resolucions anteriors del Sàhara Occidental, en particular la resolució 1108 (1997), 1292, 1301 i 1308 el Consell va ampliar el mandat de la Missió de Nacions Unides pel Referèndum al Sàhara Occidental (MINURSO) fins al 31 d'octubre de 2000.
El Consell de Seguretat va reiterar el seu suport a la MINURSO per aplicar el Pla de Regularització i els acords de les parts per celebrar un referèndum sobre l'autodeterminació per als habitants del Sàhara Occidental. Va assenyalar que es mantenien diferències fonamentals entre el Marroc i el Front Polisario sobre les interpretacions de les principals disposicions del Pla de Negociació i lamenta que no es va realitzar cap avanç a la trobada de juny de 2000 a Londres.
El mandat de la MINURSO es va ampliar amb l'expectativa que es reunís sota els auspicis de l'Enviat Personal del Secretari General de les Nacions Unides per a futurs debats on resoldre les àrees de desacord. Es va demanar al Secretari General que avalués la situació abans de finalitzar el mandat de la MINURSO.

## Vegeu també

* Zona Lliure
* República Àrab Sahrauí Democràtica
* Mur marroquí
* Llista de resolucions del Consell de Seguretat de les Nacions Unides 1309 a la 1400 (2000 – 2002)

## Referències

* ↑ «Council extends MINURSO mandate until 31 July». United Nations, 31-05-2000.
* ↑ Fischer, H.; McDonald, A.; Dugard, J.; Fenrick, W.; Gasser, H. P.; Greenwood, Christopher; Posse, H. Gutierrez Yearbook of International Humanitarian Law:, Volume 3; Volume 2000. Cambridge University Press, 2000, p. 213. ISBN 978-90-6704-140-9.

## Enllaços externs

* PDF Text de la Resolució a UN.org